Diari Oficial de la Generalitat Valenciana


Sumari del DOGV 3939, del 14-02-2001 (2001/879)

ACORD de 21 de desembre de 2000, de la Comissió Territorial d'Urbanisme de València, relatiu a la modificació número 4 de les normes subsidiàries de Camporrobles.
------------------------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/879


Data del document
:   21-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Camporrobles
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, relatiu a la modificació número 4 de les normes subsidiàries de Camporrobles. [2001/A879]
  
Vist l'expedient tramés per l'Ajuntament de Camporrobles que fa referència a la modificació número 4 de les normes subsidiàries, i de conformitat amb els següents
  
Antecedents de fet
  
1. El projecte es va sotmetre a informació pública mitjançant un acord del Ple de l'Ajuntament en la sessió celebrada el dia 30 de març de 2000.
  
Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 27 de juliol de 2000. L'expedient complet té entrada en el Registre de la Comissió Territorial d'Urbanisme de València amb data 6 d'octubre de 2000.
  
2. El projecte consta de memòria, plànols d'informació i d'ordenació.
  
3. L'objecte de la modificació es concreta en els següents aspectes:
  
- Modificació de la zona qualificada com a zona III C, zones ferroviàries, dins de la zona III, institucional i de serveis.
  
- Delimitació d'una unitat d'execució en l'avinguda de La Balsa corresponent a la zona II, eixample.
  
La primera de les modificacions es justifica en l'existència en la mencionada zona III, institucional i serveis, i inclosa en ella en la subzona denominada zona III C, zones ferroviàries, d'uns edificis destinats a ús residencial.
  
Segons s'indica, aquests edificis destinats a ús residencial estan permesos des de les normes només quan siga necessari i exclusivament per al servei d'instal·lacions ferroviàries.
  
A causa de la reducció de serveis de Renfe en aqueixa localitat, els citats edificis destinats a ús residencial han sigut adjudicats a particulars.
  
Com a conseqüència de l'anterior es planteja la modificació consistent a incloure els anomenats habitatges Renfe dins de l'àmbit delimitat per la zona I, nucli, tal com es dibuixa en el plànol que s'adjunta, i adoptant els paràmetres establits per a aqueixa zona en l'apartat 6.1.3 de les normes.
  
La segona de les modificacions consisteix en la delimitació d'una unitat d'execució en la zona II, eixample, concretament en la unitat d'execució número 8.
  
Es tracta d'una zona de límit en la part est del nucli urbà, consistent en una banda de 30 metres d'ample, no inclosa en cap unitat d'actuació, la qual cosa impossibilita procedir a les actuacions pertinents d'urbanització i reparcel·lació requerides pels seus propietaris.
  
4. Durant la tramitació de l'expedient s'han sol·licitat els següents informes:
  
- Direcció del Patrimoni i Urbanisme de Renfe, amb dates 18 i 31 d'octubre de 2000.
  
- Direcció General d'Infraestructures Ferroviàries del Ministeri de Foment, amb data 18 d'octubre de 2000.
  
D'aquests s'han rebut els següents informes:
  
- Direcció del Patrimoni i Urbanisme de Renfe, amb data 21 de novembre de 2000, segons el qual, vista la documentació, no s'observen incompatibilitats amb les disposicions de la legislació sectorial vigent, Llei 16/1987, d'Ordenació dels Transports Terrestres i Reglament de Desenvolupament en Matèria de Policia de Ferrocarrils.
  
- Direcció General de Ferrocarrils del Ministeri de Foment, de 27 de novembre de 2000, segons el qual la modificació número 4 de les normes subsidiàries ha d'incloure les prescripcions establides en el reglament de la LOTT abans de la seua aprovació, i s'haurà de trametre a Renfe la documentació necessària per a emetre un informe.
  
5. La Comissió Informativa de la Comissió Territorial d'Urbanisme, en la seua sessió celebrada el dia 19 de desembre de 2000, va acordar supeditar l'aprovació definitiva de la present modificació a causa de la falta de diligències dels plànols d'ordenació aportats.
  
Amb data 21 de desembre de 2000, presenta l'Ajuntament de Camporrobles els citats plànols d'ordenació degudament segellats i diligenciats.
  
6. Camporrobles té normes subsidiàries de planejament, aprovades definitivament per la Comissió Territorial d'Urbanisme l'1 de juny de 1987.
  
Aquestes normes classifiquen el sòl com a sòl urbà i sòl no urbanitzable.
  
7. La Comissió Informativa de la Comissió Territorial d'Urbanisme de València, en la sessió celebrada el 19 de desembre de 2000, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
2. La documentació està completa, als efectes del compliment del que preceptua l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat anteriorment, la Comissió Territorial d'Urbanisme, en la sessió celebrada el 21 de desembre de 2000, acorda:
  
Aprovar definitivament la modificació número 4 de Camporrobles.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.